### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens indstilling i overensstemmelse med erklæring fra Teknisk Udvalg af 3. marts 2021.

Strategi for indsatser og udmøntningsprincipper til fremme af gang i [adresse].

### Resumé

Som konsekvens af at [adresse] bliver tættere, og folk gør aktivt brug af byens nye rum, oplever fodgængertrafikken en stor vækst. Derfor er der behov for mere systematisk fokus på kvaliteten af byens fodgængerforhold.

Byrådet har afsat midler til forbedringer af fodgængerforhold i 2020 og 2021 og i perioden 2024-2033. Midlerne udmøntes igennem Teknik og Miljøs anlægsprogram. Fodgængerstrategien vil indgå som en af de strategier, der skal forvaltes ud fra.

Gang er sund mobilitet. Der udpeges følgende fire indsatsområder: Tilgængelighed, Fremkommelighed, Sikkerhed og tryghed, Ophold og oplevelser. For hvert indsatsområde er der udpeget indsatser, der vil blive initieret indenfor den eksisterende driftsramme i magistratsafdelingerne.

Desuden indeholder fodgængerstrategien udmøntningsprincipper, der gælder for fremtidige indsatser på området. Ved vedtagelsen af fodgængerstrategien træder udmøntningsprincipperne i kraft for fremtidige bevillinger på fodgængerområdet.

### Indstilling

At 1) Fodgængerstrategi 2020 godkendes, herunder de seks udmøntningsprincipper for fodgængerprojekter.

At 2) indkomne høringssvar håndteres som beskrevet under indstillingens afsnit ”Organisering”

### Sagens forløb

03-02-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-02-2021 Magistraten

Fremsendes til [adresse] med bemærkning, at Magistraten i mødet den 8. februar 2021 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Sundhed og Omsorgs indstilling af 25. januar 2021.

Det belyses til byrådsbehandlingen, hvilke midler, der er sat af i budgettet.

 24-02-2021 [adresse]
Fremsendes til Teknisk Udvalg til behandling i henhold til beslutning i byrådets møde den 24. februar 2021.
 03-03-2021 Teknisk Udvalg

Udvalget kunne enstemmigt tiltræde indstillingen i overensstemmelse med Magistratens anbefaling.

Forvaltningen vil på et senere møde give udvalget en opdatering på arbejdet med tilgængelighedsstrategien.

 10-03-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens indstilling i overensstemmelse med erklæring fra Teknisk Udvalg af 3. marts 2021.